ཐེངས་འདིའི་འོས་བསྡུའི་ནང་བུད་མེད་འོས་མི་རྣམས་ལ་རྒྱལ་ཁ་ཆེན་པོ་ཐོབ་ཡོད་པར་ངོས་འཛིན་བྱེད་ཀྱི་འདུགདེ་ཡང་འོས་མི་བུད་མེད་༢༧༧ལས་ད་ལྟའི་ཆར་གྲོས་ཚོགས་འོག་མའི་ནང་བུད་མེད་༩༨དང་།གྲོས་ཚོགས་གོང་མར་བུད་མེད་༡༢།མངའ་སྡེའི་གཞུང་འཛིན་པར་བུད་མེད་༩བཅས་ཁྱོན་བུད་མེད་༡༡༩གསར་འདེམས་བྱུང་ཡོད་པ་དང་།དེ་ནི་ཨ་རིའི་ལོ་རྒྱུས་ཁྲོད་བུད་མེད་ཀྱི་གྲངས་འབོར་མང་ཤོས་དེ་ཆགས་ཡོད་འདུགགཞན་ཡང་།འདི་ལོའི་བར་མའི་འོས་བསྡུའི་ནང་རྒྱལ་ཁ་ཐོབ་པའི་ལོ་ན་༢༩སོན་པའི་དམངས་གཙོ་ཚོགས་པའི་ཨེ་ལེག་ཛེན་ཌ་རི་ཡ་ཨོ་ཁ་ཤིའོ་ཁོར་ཊེ་ཛི་དང་ཨ་བྷེ་ཧྥིན་ཀེ་ཎོར་གཉིས་ནི་ཨ་རིའི་ལོ་རྒྱུས་ཁྲོད་ཀྱི་གྲོས་ཚོགས་འཐུས་མི་ལོ་ན་གཞོན་ཤོས་དེ་ཆགས་ཡོད་འདུགཡང་གསར་དུ་འོས་འདེམས་བྱུང་བའི་ལྕམ་ར་ཤི་ཌ་ཊ་ལཱེབ་དང་ལྕམ་ཨི་ལཱན་ཨོ་མར་གཉིས་ནི་གྲོས་ཚོགས་འཐུས་མི་ཁ་ཆེ་བ་བུད་མེད་ཐོག་མ་དང་།ལྕམ་ཤཱེ་རི་སི་ཌེ་ཝིཌ་དང་ལྕམ་ཌེ་བྷ་ར་ཧཱ་ལེན་གཉིས་ནི་ཨ་རིའི་གདོད་མའི་མི་རིགས་ཀྱི་བུད་མེད་གྲོས་ཚོགས་ནང་འོས་འདེམས་བྱུང་བ་ཐོག་མ་དེ་ཆགས་ཡོད་འདུགའདི་ལོར་འདེམས་ཐོན་བྱུང་བའི་གྲོས་ཚོགས་འཐུས་མི་གསར་པ་རྣམས་ཀྱིས་ཕྱི་ལོ་༢༠༡༩ཟླ་༡ཚེས་༣ཉིན་ནས་དངོས་སུ་ལས་འཁུར་ཞུས་ཏེ།གྲོས་ཚོགས་འོག་མའི་འཐུས་མི་རྣམས་ཀྱིས་ལོ་གཉིས་རིང་ལས་འཁུར་ཞུ་རྒྱུ་དང་།གྲོས་ཚོགས་གོང་མའི་འཐུས་མི་གསར་པ་༣༥ཡིས་ལོ་༦རིང་ལས་འཁུར་ཞུ་རྒྱུ་ཡིན་འདུག